open-index/open-wikipedia-markdown huggingface dataset:
காற்றுமானி

**காற்றுமானி** (*Aerometer*) என்பது காற்று மற்றும் சில வாயுக்களின் அடர்த்தியை பிற அளவுருக்களுடன் சேர்த்து அளவிட வடிவமைக்கப்பட்ட ஒரு கருவியாகும்..

காற்றுமானி அல்லது காற்றளவி என்பது பண்டைய கிரேக்க மொழியில் "காற்று" மற்றும் "அளவீடு,  என்பதிலிருந்து வந்ததாகும். இச்சொல் வாயுக்களை அளவிடுவதற்கு அல்லது கையாளுவதற்குப் பயன்படும் பல்வேறு வகையான சாதனங்களைக் குறிக்கிறது. இந்தப் பெயருடன் நியமிக்கப்பட்ட கருவிகளைப் பயன்படுத்தி காற்றின் அடர்த்தி, ஓட்டம், எடை, அளவு, வேறு சில அளவுருக்களைக் கண்டறியலாம். 

பேச்சைப் படிப்பதற்காக பல்வேறு வகையான காற்றுமானி வடிவமைப்புகள் உருவாக்கப்பட்டுள்ளன.  இவை பேச்சாளரின் முகத்திற்கு நெருக்கமாகப் பொருந்தக்கூடிய முகமூடியைப் பயன்படுத்துகின்றன. பொதுவாக மூக்கிலிருந்து வரும் காற்றோட்டத்தையும் வாயிலிருந்து வரும் காற்றோட்டத்தையும் பிரிக்கும் ஒரு பகிர்வு இதில் இருக்கும்.  ஆற்றல் மாற்றியின் பல்வேறு வடிவமைப்புகள் காற்றின் ஓட்டத்தை மின் சமிக்ஞைகளாக மாற்றுகின்றன.

திரவத்தின் அடர்த்தியை அளவிடப் பயன்படுத்தப்படும் கருவி திரவமானி காற்றுமானி  என்றும் அழைக்கப்படுகிறது. இச்சொல் பண்டைய கிரேக்க மொழியில் இலேசானது" மற்றும் "அளவீடு, அளவுகோல்" என்பதிலிருந்து வந்ததாகும்.  

## வகைகள்
*ஆல் காற்றுமானி.
*அட்சின்சன் காற்றுமானி.
*சுட்ரூவ் காற்றுமானி. 
*சுகூரர் காற்றுமானி. 
*சுமித் காற்றுமானி. 
*புரோக்ச்சர்-இயென்சன் காற்றுமானி. 

## மேற்கோள்கள்

பகுப்பு:வளிமங்கள்
பகுப்பு:அளவிடும் கருவிகள்
தலைப்பகுதி ஒளிப்படவியல்

**தலைப்பகுதி ஒளிப்படவியல்** *(Headshot Photography)* என்பது முகத்தை மட்டும் அல்லது முகத்தின் மேல் பகுதியை மட்டும் காட்டும் ஒளிப்படமாகும். இது ஒரு தலைப்புச் சுட்டியாகவோ, ஒரு நபரை அடையாளப்படுத்தவோ அல்லது ஒரு சிறப்பு நோக்கத்திற்காகவோ பயன்படுத்தக்கூடியது. மேலும் நினைவுகளின் சட்டகங்களில் பொறிக்கப்படும் இடத்தில், தொழில்முறையின் பிரதிநிதித்துவம் மற்றும் காட்சி கதைசொல்லலின் கலங்கரை விளக்கமாக நிற்கும் ஒரு சொல் என்பது தலைப்பகுதி ஒளிப்படவியல் எனப்படுகிறது. ஒரு எளிய ஒளிப்படத்தின் எல்லைகளுக்கு அப்பால் நீண்டு செல்லும் ஒரு ஆழமான முக்கியத்துவத்தைக் கொண்டுள்ள இது,  ஒரு வெற்று ஒளிப்படத்தை விட தொழில்முறை பிரதிநிதித்துவம் மற்றும் காட்சி கதைசொல்லலின் உலகத்தை உள்ளடக்கியது, ஒரு நபரின் குணாதிசயம், ஆளுமை மற்றும் உணர்ச்சிகளின் நுணுக்கங்கள் ஒரே சட்டகத்தில் இந்த வகை ஒளிப்படம் ஒன்றிணைக்கின்றன.

## பயன்பாட்டு முறை
தலைப்பகுதி ஒளிப்படவியலில் வணிகம் சார்ந்த தொழில் விளம்பரங்கள், சமூக ஊடகங்கள், சுயவிவர படங்களும், கல்வியியல் துறையில், மாணவர் அடையாள அட்டைகள், ஆசிரியர் சுயவிவரங்களும், கலை ரீதியாக தனிப்பட்ட உடைமைத்திரட்டு, கலைப் படத்தொகுப்புகள், மேலும் சமூக ஊடகங்களில் சுயவிவரப் படங்கள், சுயவிவரப் பதிவுகள் போன்ற தலைப்பகுதி ஒளிப்படங்கள் பயன்பாட்டில் உள்ளன.  தலைப்பகுதி ஒளிப்படவியலில், ஒளி  சரியாக அமைத்து, சூழ்நிலைக்கு ஏற்றவாறு தலை மற்றும் தோள்பட்டைக்கு மேல் பகுதி மட்டுமே இருக்கும்படியும், முகத்தில் குறுநகை அல்லது இயல்பான முகபாவனை இருக்க வேண்டும். மேலும் எளிமையான பின்னணியுடன்,  முகம் தெளிவாகத் தெரிய வேண்டும்.

## இவற்றையும் காண்க
* உருவப்படம் ஒளிப்படக்கலை

 
## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
பிரேர்னா தியோசுதலி

**பிரேர்னா தியோசுதலி** (*Prerna Deosthalee*) இந்தியக் கடற்படையில் லெப்டினன்ட்டு கமாண்டராகப் பணியாற்றும் ஒரு பெண் அதிகாரி ஆவார். இந்தியக் கடற்படை போர்க்கப்பலுக்கு தலைமை தாங்கிய முதல் பெண் அதிகாரி என்ற பெருமைக்குரியவரும் ஆவார். துபோலேவ் டியு-142 கடல்சார் உளவு விமானத்தில் கடற்படையின் முதல் பெண் நோக்காளராகவும் பணியாற்றினார்.

## ஆரம்பகால வாழ்க்கை
தியோசுதலி இந்தியாவில் மகாராட்டிரா மாநிலத்தின் மும்பையில் பிறந்தார். மும்பையில் உள்ள இயேசு மற்றும் மேரி கன்னியர் மடப்பள்ளியில் பயின்றார். பின்னர் மும்பையில் உள்ள புனித சேவியர் கல்லூரியில் பயின்று உளவியலில் முதுகலைப் பட்டம் பெற்றார். இவரது சகோதரரும் இந்திய கடற்படையில் ஓர் அதிகாரி ஆவார்.

## கடற்படை வாழ்க்கை
தியோசுதலி 2009 ஆம் ஆண்டு இந்திய கடற்படையில் பணியில் நியமிக்கப்பட்டார். கடற்படை விமானப் பார்வையாளராக இருந்த இவர், கடல்சார் உளவு விமானமான பி-8I விமானத்தில் பணியாற்றினார். பின்னர் உவர் துபோலேவ் டியூ-142 விமானத்தின் முதல் பெண் நோக்காளராக ஆனார். இந்தியக் கடற்படைக் கப்பலான கொல்கத்தா வகுப்பு அழிகலன் கப்பலான ஐ.என்.எசு. சென்னையின் (டி65) முதல் லெப்டினன்ட்டாகப் பணியாற்றினார்.

2023 ஆம் ஆண்டு திசம்பர் மாதத்தில் இந்தியக் கடற்படை போர்க்கப்பலின் கட்டளை அதிகாரியாக  நியமிக்கப்பட்ட முதல் பெண்மணி என்ற பெருமையைப் பெற்றார். நீர்த்தாரை வேகத் தாக்குதல் கப்பலான ஐ.என்.எசு. திரிங்கட்டு டி61 என்ற முன்னணி கப்பலின் தலைமை அதிகாரியாக நியமிக்கப்பட்டார். இக்கப்பல் பெண் பணியாளர்களுக்கான 'அனைத்து வேலைகளும் - அனைத்து பதவிகளும்' என்ற இந்திய கடற்படையின் தத்துவத்தைப் பின்பற்றியது ஆகும். மேற்கு கடற்படை கடற்படைத் துணைத்தலைவருக்கு அடுத்த பணியாளரான சி. ஆர். பிரவீன் நாயர் என்ற கட்டளையிடும் கொடி அதிகாரி இவருக்கு நியமனக் கடிதத்தை வழங்கினார்.

## தனிப்பட்ட வாழ்க்கை

தியோசுதலி தன் வாழ்க்கை துணைவராக  ஒரு கடற்படை அதிகாரியை திருமணம் செய்து கொண்டார்.  இத்தம்பதியருக்கு ஒரு மகள் உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:கடற்படை
பகுப்பு:இந்தியப் பெண்கள்
ராசர்கத் புதிய நகர சட்டமன்ற தொகுதி

**ராசர்கத் புதிய நகர சட்டமன்ற தொகுதி** (Rajarhat New Town Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. ராசர்கத், பாராசாட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
தி. பரமசிவ ஐயர்

நீதிபதி **தியாகராஜ பரமசிவ ஐயர்** (*Thyagaraja Paramasiva Iyer*) (1863–1943) ஓர் வேத அறிஞரும், எழுத்தாளரும் ஆவார். இவர் மைசூரின் மன்னரான பத்தாம் சாமராச உடையாரின் ஆட்சிக் காலத்தில் பெங்களூரின் மாவட்ட மற்றும் அமர்வு நீதிபதியாகப் பணியாற்றினார். இவர் இந்திய நீதிபதியும் மற்றும் பிரம்மஞான சபையின் உறுப்பினருமான தி. சதாசிவ ஐயரின் சகோதரரும் மற்றும் புகழ்பெற்ற கன்னடக் கவிஞர் த. ப. கைலாசத்தின் தந்தை ஆவார். பரமசிவ ஐயர் புவியியல், கனிமம், கரிம வேதியியல், வேளாண்மை, வானியல் போன்ற பல்வேறு துறைகளில் நிபுணத்துவம் பெற்றிருந்தார். இவர் கிரேக்க மற்றும் லத்தீன் இலக்கியங்களிலும் நன்கு புலமைப் பெற்றிருந்தார். வேத மொழியியலில் ஒப்பீட்டு ஆய்வுகளை மேற்கொண்டார். 

## மேற்கோள்கள்

பகுப்பு:1943 இறப்புகள்
பகுப்பு:1863 பிறப்புகள்
பகுப்பு:கருநாடக உயர் நீதிமன்ற நீதிபதிகள்
வனேடைல் அசிட்டேட்டு

**வனேடைல் அசிட்டேட்டு** (*Vanadyl acetate*) என்பது VO(CH3COO)2 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். VO(OAc)2 என்று சுருக்கமாகவும் வனேடைல் அசிட்டேட்டு அடையாளப்படுத்தப்படுகிறது. கறுத்த நிறத்தில் உள்ள ஒரு திண்மமாகக் காணப்படும்.  நீரில் கரையாது. பிரிடீன், யூரியா மற்றும் தயோயூரியா  போன்ற பிற வனேடைல் அசிட்டேட்டு சேர்மங்களை உற்பத்தி செய்யப் பயன்படுகிறது. ஆல்ககால்களின் அசிட்டைலேற்றத்தில் ஒரு வினையூக்கியாகவும் வனேடைல் அசிட்டேட்டு ஆய்வு செய்யப்பட்டுள்ளது.
## தயாரிப்பு
140 °செல்சியசு வெப்பநிலையில்  வனேடியம் பெண்டாக்சைடுடன் அசிட்டிக் நீரிலியைச் சேர்த்து வினைபுரியச் செய்து ஆவி மீள் கொதிப்பு மூலம் வனேடைல் அசிடேட்டு தயாரிக்கப்படுகிறது:
:V2O5 + 3 (CH3CO)2O → 2 VO(CH3COO)2 + 2 CO2 + C2H6

## கட்டமைப்பு
வனேடைல் அசிட்டேட்டு சேர்மம் மீண்டும் மீண்டும் வரும் VO6 எண்முகிகளைக் கொண்ட பல்லுருவ அமைப்பைக் கொண்டுள்ளது.

## மேற்கோள்கள்

பகுப்பு:வனேடியம்(IV) சேர்மங்கள்
பகுப்பு:அசிட்டேட்டுகள்
இரி. வெ. சீனிவாச ஐயர்

திவான் பகதூர் **இரிசியூர் வெங்கட சீனிவாச ஐயர்** (*Rishiyur Venkata Srinivasa Aiyar*) (1852-31 மார்ச் 1909) ஓர் இந்திய அரசு ஊழியரும், சென்னை மாகாணத்தின் சட்டமன்ற உறுப்பினரும் மற்றும் அரசியல்வாதியும் ஆவார்.

## இளமை வாழ்க்கை
சீனிவாச ஐயர் 1852 ஆம் ஆண்டு ஆர்.எஸ். வெங்கடராம அய்யர்  மற்றும் அவரது மனைவி வாளாம்பாள் ஆகியோருக்கு நான்கு குழந்தைகளில் மூத்தவராகப் பிறந்தார்.

## கல்வி
தனது ஆரம்பப் படிப்பை முடித்ததும், சீனிவாச ஐயர் பெங்களூரில் உள்ள வெஸ்லியன் உயர்நிலைப் பள்ளியில் மூன்று ஆண்டுகள் உதவி ஆசிரியராகவும், கும்பகோணம் அரசு கலைக் கல்லூரியில் உதவி விரிவுரையாளராகவும் 1873 முதல் 1884 வரை பணியாற்றினார்.

சீனிவாச ஐயர் கணிதத்தில் புலமை பெற்றவராக இருந்தார். மேலும் "யூக்ளிடு" அல்லது “வடிவியல் சீனிவாச ஐயர்” என்று அழைக்கப்பட்டார்.

## அரசுப் பணி
1884 ஆம் ஆண்டு, இவர் வருவாய்த் தீர்வுத் துறையில் உதவியாளராக சென்னை மாகாணத்தின் குடிமைப் பணியில் சேர்ந்தார். பின்னர் வருவாய் தீர்வு ஆணையரின் செயலாளராக பதவி உயர்ந்தார். மேலும் ஜூலை 1896 இல், சென்னை மாகாணத்தில் நிலப் பதிவுகள் மற்றும் வேளாண்மைத் துறையின் இயக்குநராக நியமிக்கப்பட்டார். டிசம்பர் 1903 இல் பதிவுத் துறையின் தலைமை இயக்குநரானார். மேலும் நவம்பர் 1902 இல் தமிழ்நாடு சட்ட மேலவைக்கு பரிந்துரைக்கப்பட்டார். அக்டோபர் 30, 1903 அன்று இரண்டாவது முறையாகவும் நியமிக்கப்பட்டார்.

## இந்திய தேசிய காங்கிரசு
இந்திய தேசிய காங்கிரசின் ஆரம்ப நாட்களில்  அதனுடன் தொடர்புடையவராக இருந்தார்.

இந்திய சமுதாய மறுமலர்ச்சியாளரும் மற்றும் கல்வியாளருமான ஆர். எஸ். சுபலட்சுமியின் தந்தைவழி மாமா ஆவார்.

## மேற்கோள்கள்

* 
* https://archive.today/20130115235423/http://www.start.ca/users/rishiyur/VD/Rishiyur_Group.html

பகுப்பு:திருவாரூர் மாவட்ட மக்கள்
பகுப்பு:1909 இறப்புகள்
பகுப்பு:1852 பிறப்புகள்
வேட்டை முறியடிப்பாளர்கள் சங்கம்

**வேட்டைத் தடுப்புச் சங்கம்** (*The Hunt Saboteurs Association* [*HSA*]) என்பது நரி வேட்டையை தடுத்து நிறுத்த நேரடி நடவடிக்கையாக வேட்டை முறியடிப்பைப் பயன்படுத்தும் ஒரு ஐக்கிய இராச்சிய விலங்குரிமை அமைப்பாகும். 1963-ல் நிறுவப்பட்ட இச்சங்கம் தனது முதல் முறியடிப்புப் பணியினை 1963-ம் ஆண்டு டிசம்பர் 26 அன்று சவுத் டேவன் ஃபாக்ஸ்ஹவுண்ட்ஸ் என்ற இடத்தில் அரங்கேற்றியது.

## வரலாறு
வேட்டை முறியடிப்பாளர்கள் சங்கம் 1963-ம் ஆண்டு இங்கிலாந்தின் பிரிக்ஸ்ஹாம் நகரில் ஜான் பிரெஸ்டீஜ் என்பவரால் தொடங்கப்பட்டது. டெவோன் மற்றும் சோமர்செட் ஸ்டாக்ஹவுண்டுகளைப் பற்றி அறிக்கையை தயாரிக்க வேண்டி நியமிக்கப்பட்ட பிரஸ்டீஜ் அங்கு ஒருமுறை "வேட்டைக்காரர்கள் ஒரு கிராமத்திற்குள் ஒரு மானை துரத்திச் சென்று அதைக் கொல்வதை கண்டு" மனம் நொந்ததன் விளைவாக இச்சங்கத்தை நிறுவ முற்பட்டார்.

ஓராண்டுக்குள் டேவோன், சோமர்செட், ஏவான், பர்மிங்காம், ஹாம்ப்ஷயர், சர்ரே என இங்கிலாந்தில் பரவலாக வேட்டை முறியடிப்பாளர்கள் சங்கத்தின் துணை அமைப்புகள் நிறுவப்பட்டன. இன்று இச்சங்கம் ஐரோப்பா மற்றும் வட அமெரிக்கா முழுவதும் செயல்பட்டு வருகிறது.

விலங்கு விடுதலை முன்னணியின் முன்னோடி அமைப்பான பேண்ட் ஆவ் மெர்சி என்ற விலங்குரிமைக் குழுவின் நிறுவனரான ரோனி லீ இங்கிலாந்தின் லூட்டன் நகரில் வேட்டை முறியடிப்பாளர்கள் சங்கத்தின் ஒரு குழுவுடன் தனது விலங்குரிமைச் செயற்பாட்டைத் தொடங்கினார் என்பது குறிப்பிடத்தக்கது.

## இவற்றையும் காண்க
* வேட்டை முறியடிப்பு
* 2004 வேட்டையாடுதல் சட்டம் (நாய்களைக் கொண்டு வேட்டையாடுவதைத் தடுத்தது)
* விலங்குரிமை குழுக்களின் பட்டியல்

## மேற்கோள் தரவுகள்

## வெளியிணைப்புகள்
*
*Hunt Saboteurs N.Ireland
*அயர்லாந்து வேட்டை முறியடிப்பாளர்கள்

பகுப்பு:விலங்குரிமை
பகுப்பு:விலங்குரிமைக் குழுக்கள்
பகுப்பு:விலங்கு விடுதலை முன்னணி
பகுப்பு:நேரடி நடவடிக்கைக் குழுக்கள்
பகுப்பு:விலங்குரிமை அமைப்புகள்
பந்தரா தலாவ்

**பந்தரா தலாவ்** (*Bandra Talao*) என்பது இந்தியாவின் மகாராட்டிர மாநிலத்திலுள்ள மும்பையில் உள்ள ஒரு சிறிய ஏரியாகும். மும்பையின் புறநகர் பகுதியான பாந்த்ரா நகரத்தில் இந்த ஏரி அமைந்துள்ளது. ஏரி சுவாமி விவேகானந்த தலாவ் என்று உள்ளூர்வாசிகளால் அழைக்கப்படுகிறது. இந்த ஏரி முன்னதாகத் தாமரை குளம் என்றும் மோத்த சரோவர் என்றும் அழைக்கப்பட்டது. பந்தரா தலாவ் ஏரி இரண்டாம் நிலை பாரம்பரிய கட்டமைப்பாக கட்டப்பட்டுள்ளது. அருகிலுள்ள கிராமமான நவ்பாடாவில் வாழ்ந்த (நௌபாடா அல்லது நௌபாரா என்றும் அழைக்கப்படுகிறது) காவ்தே என்று அழைக்கப்படும் ஒரு பணக்கார கொங்கனி முசுலீமால் ஏரி கட்டப்பட்டது. 7.5 ஏக்கர் பரப்பளவில் இந்த ஏரி பரவியுள்ளது. 

ஏரியின் பராமரிப்புப் பணிகள் மும்பை மாநகராட்சியிடம் ஒப்படைக்கப்பட்டு, சுவாமி விவேகானந்த் சரோவர் எனப் பெயர் மாற்றப்பட்டது. 1990 ஆம் ஆண்டுகளில் இந்த ஏரியில் துடுப்பு படகு சவாரி வசதிகள் மற்றும் மீன் வளர்ப்பு நடவடிக்கைகள் செயல்பட்டு வந்தன. ஏரி 200 ஆண்டுகள் பழமையானது என்றும் கூஏஅப்படுகிறது.

## மேற்கோள்கள்

பகுப்பு:மும்பையின் புவியியல்
செறிநிலை விலங்கு வளர்ப்பு

**செறிநிலை விலங்கு வளர்ப்பு** (*intensive animal farming*) அல்லது **தொழில்துறை கால்நடை உற்பத்தி** (*industrial livestock production*) அல்லது **பெருமளவிலான பண்ணைகள்** (*macro-farms*) அல்லது **தொழிற்சாலை பண்ணைத்துறை** (*factory farming*) என்பது ஒரு வகையான செறிநிலை வேளாண்மையும், குறிப்பாக செலவுகளைக் குறைத்து உற்பத்தியை அதிகரிக்க வடிவமைக்கப்பட்ட மாபெரும் கால்நடை வளர்ப்பு முறையுமாகும். இதை அடைய, வேளாண் வணிக நிறுவனங்கள் நவீன இயந்திரங்களையும் உயிரி தொழில்நுட்பத்தையும் மருந்துகளையும் சர்வதேச வர்த்தகத்தையும் பயன்படுத்தி கால்நடை, கோழி மற்றும் மீன் உள்ளிட்ட பண்ணை விலங்குகளை கூட்டமான எண்ணிக்கையிலும் பெருமளவிலும் வைத்திருக்கின்றன. மனித நுகர்வுக்கான இறைச்சி, பால், முட்டைகள் உள்ளிட்டவை இத்தொழிலின் முக்கிய தயாரிப்புகள் ஆகும்.

செறிநிலை விலங்கு வளர்ப்பானது குறைந்த செலவிலும் குறைந்த மனித உழைப்புடனும் அதிக அளவு இறைச்சியை உற்பத்தி செய்ய வல்லது என்றாலும், இது விலங்கு நலப் பிரச்சினைகள் (விலங்குகளைச் சிறைப்படுத்தல், உடற்சிதைவுகள், மன அழுத்தத்தை ஏற்படுத்துதல், இனப்பெருக்க சிக்கல்கள்), சுற்றுச்சூழலுக்கும் வனவுயிர்களுக்கும் தீங்கு விளைவித்தல் (பைங்குடில் வளிமங்கள், காடழிப்பு, யூட்ரோஃபிகேஷன்), பொதுச் சுகாதார சீர்கேடுகள் (விலங்கியல் நோய்கள், தொற்றுநோய் அபாயங்கள், நோய்க்கொல்லி எதிர்ப்பு), மற்றும் தொழிலாளர்களை, குறிப்பாக ஆவணப்படுத்தப்படாத தொழிலாளர்களை, சுரண்டுதல் உள்ளிட்ட பல நெறிமுறைச் சிக்கல்களை எழுப்புவதால் இம்முறையானது பெரிதும் சர்ச்சைக்குரியதாக விளங்குகிறது.

## இவற்றையும் காண்க

* செறிநிலை வேளாண்மை
* விரிநிலை வேளாண்மை
* விலங்குரிமை
* விலங்குத் தொழிற்கூட்டு
* விலங்குரிமை இயக்கம்
* விலங்கு நலன்
* கொடுங்கூண்டு
* விலங்குகளின் பண்ட அந்தஸ்து
* பசுமை வேளாண்மை
* விலங்கில்லா விவசாயம்
* நனிசைவம்

## மேற்கோள்கள்

## வெளி இணைப்புகள்

* Fall 2012 Farm Values Report
* 
* Animals Used for Food, Animal Ethics
* National Agriculture Law Center – Animal Feeding Operations
* Calls to reform food system: 'Factory farming belongs in a museum'. *[[The Guardian]].* May 24, 2017.

பகுப்பு:விலங்குரிமை
பகுப்பு:செறிநிலை வேளாண்மை
பகுப்பு:வணிகமுறை வேளாண்மை
பகுப்பு:விலங்குத் தொழிற்கூட்டு
பகுப்பு:விலங்கு வன்கொடுமை
கோபால்ட் (II) புளோரைடு

**கோபால்ட்(II) புளோரைடு** (*Cobalt(II) fluoride*) என்பது is CoF2  என்ற மூலக்கூற்று வாய்ப்பாட்டை உடைய கனிம வேதிச் சேர்மம் ஆகும். இது இளஞ்சிவப்பு நிறப்படிகத் திண்மமாகக் காணப்படுகிறது. குறைவான வெப்பநிலைகளில்  (TN=37.7 K) இச்சேர்மம் எதிர் அய காந்தத்தன்மையைப் பெற்றுள்ளது. CoF2என்ற மூலக்கூறு வாய்ப்பாடானது சிவப்பு நிற நான்முகிப் படிவம் மற்றும் சிவப்பு நிற நான்கு ஐதரேட்டுடனான செங்கோணச் சேர்மத்திற்கும் (CoF2·4H2O) உரியது.  CoF2, என்பது ஆக்சிஜன் உணர்திறன் மிக்க சூழல்களில் உலோகத் தயாரிப்பில் பயன்படுகிறது. குறைவான் செறிவுகளில், இது பொது சுகாதாரப் பயன்பாட்டில் உதவுகிறது. CoF2 என்பது நீரில் பகுதியளவே கரையக்கூடியது. இந்தச் சேர்மமானது வெதுவெதுப்பான கனிம அமிலத்தில் கரையும்.  இந்தச் சேர்மமானது கொதிக்கும் நீரில் சிதைவடையும். இச்சேர்மத்தின் ஐதரேட்டு வடிவம், குறிப்பாக ஈஐதரேட்டு CoF2·2H2O மற்றும் மூஐதரேட்டு CoF2·3H2O ஆகியவை நீரில் கரையும். இந்த ஐதரேட்டு வடிவங்களும் வெப்பத்தால் சிதைவடையக் கூடியன.

மற்ற உலோக டைபுளோரைடுகளைப் போலவே, CoF2 உரூத்தைல் வடிவ அமைப்பில் படிகமாக்கப்படுகிறது, இதில் எண்முகக் கூட்டு மையங்கள், சமதள புளோரைடுகள் உள்ளன.

## தயாரிப்பு
ஐதரசன் புளோரைடின் பாய்ச்சலில் நீரற்ற கோபால்ட் (II) குளோரைடு அல்லது கோபால்ட் (II) ஆக்சைடு ஆகியவற்றிலிருந்து கோபால்ட் புளோரைடு தயாரிக்கப்படுகிறது.

: CoCl2  + 2HF  →  CoF2  + 2HCl
: CoO + 2HF → CoF2  + H2O

இது கோபால்ட் (III) புளோரைடு தண்ணீருடன் வினைபுரிவதன் மூலமும் தயாரிக்கப்படுகிறது.

ஐதரோபுளோரிக் அமிலத்தில் கோபால்டை (II) புளோரைடு டெட்ராஹைட்ரேட்டைக் கரைப்பதன் மூலம் கோபால்ட்(II) புளோரைடு உருவாகிறது. நீர்நீக்க வினையின் மூலம் இதிலிருந்து நீரற்ற புளோரைடு பிரித்தெடுக்கப்படலாம். மற்ற தொகுப்பு முறை தயாரிப்புகள் அதிக வெப்பநிலையில் நிகழலாம். 500 °செல்சியசில் புளோரின் கோபால்ட்டுடன் இணைந்து CoF2 மற்றும் CoF3 கலவையை உற்பத்தி செய்யும் என்று நிரூபிக்கப்பட்டுள்ளது.&nbsp;

## பயன்பாடுகள்
உலோகக் கலவைகள் தயாரிப்பு முறையில் உலோகப் பொருளைத் தூண்டுவதற்கு கோபால்ட் (II) புளோரைடு ஒரு வினையூக்கியாகப் பயன்படுத்தப்படுகிறது. இது ஒளியியலில் வீழ்படிவுகளை உருவாக்கப் பயன்படுத்தப்படுகிறது, இந்த முறையில் இது ஒளியியலின் தரத்தை பெரிதும் மேம்படுத்துகிறது. கோபால்ட் (II) புளோரைடு மிக அதிகத் தூய்மையான நிலையில்  கிடைக்கிறது. உயர் தூய்மை இயைபுகள் ஒளியியல் பண்புகளையும் அதன் பயனுறுதிறனையும் திட்ட நிலைக்கு மேம்படுத்துகின்றன.

## பகுப்பாய்வு
இந்த சேர்மத்தை பகுப்பாய்வு செய்ய, கோபால்ட் (II) புளோரைடு நைட்ரிக் அமிலத்தில் கரைக்கப்பட வேண்டும். கோபால்ட்டுக்கான AA அல்லது ICP நிறமாலை ஒளியளவியருக்குப் பொருத்தமான செறிவு வரை கரைசல் தண்ணீரில் நீர்க்கச் செய்யப்படுகிறது.

## வேதிப்பண்புகள்
CoF2 ஒரு வலிமை குறைந்த லூயிசு அமிலம் ஆகும். கோபால்ட் (II) அணைவுச்சேர்மங்கள் பொதுவாக எண்முகம் அல்லது நாற்கரமாக இருக்கும். 19 எலக்ட்ரான் இனமாக இது ஒரு நல்ல குறைக்கும் காரணியாகச் செயலாற்றி, 18 எலக்ட்ரான்கள் கொண்ட அயனியாக மாறும். கோபால்ட் (II) புளோரைடு ஐதரசனனால் 300 °செல்சியசில் ஒடுக்கப்படுகிறது.

## மேற்கோள்கள்

பகுப்பு:கோபால்ட்(II) சேர்மங்கள்
பகுப்பு:உலோக ஆலைடுகள்
பகுப்பு:புளோரைடுகள்
பெர்னார்ட் ரோலின்

**பெர்னார்ட் எலியட் ரோலின்** (*Bernard Elliot Rollin*) (18 பிப்ரவரி 1943 – 19 நவம்பர் 2021) ஒரு அமெரிக்க மெய்யியலாளர் ஆவார். இவர் கொலராடோ மாநில பல்கலைக்கழகத்தில் மெய்யியல், விலங்கு அறிவியல், மற்றும் உயிரி மருத்துவ அறிவியல் ஆகிய துறைகளில் ஓய்வுபெற்ற பேராசிரியராக இருந்தார். ரோலின் "கால்நடை மருத்துவ நெறிமுறைகளின் தந்தை" என்று கருதப்படுகிறார்.

## ஆரம்பகால வாழ்வும் கல்வியும்
பெர்னார்ட் எலியட் ரோலின் 1943-ம் ஆண்டு நியூயார்க்கின் புரூக்ளின் பகுதியில் பிறந்தார். அவர் 1964-ம் ஆண்டு நியூயார்க் நகரக் கல்லூரியில் மெய்யியலில் இளங்கலைப் பட்டம் பெற்றார். அதன் பின்னர் 1972-ம் ஆண்டு கொலம்பியா பல்கலைக்கழகத்தில் மெய்யியலில் முனைவர் பட்டம் பெற்றார். ரோலின் தனது வருங்கால மனைவி லிண்டாவை நியூயார்க் நகரக் கல்லூரியில் படிக்கும் போது சந்தித்தார்; 1964-ல் திருமணம் செய்து கொண்ட அவர்களுக்கு ஒரு மகன் உள்ளார்.

## இறப்பு
ரோலின் கொலராடோ மாகாணத்தின் ஃபோர்ட் காலின்ஸ் நகரில் 19 நவம்பர் 2021-ல் தனது 78வது அகவையில் மரணமடைந்தார்.

## படைப்புகள்
*
*
*
*with M. Lynne Kesel (eds.). The Experimental Animal in Biomedical Research: A Survey of Scientific and Ethical Issues for Investigators, Volume I. CRC Press (1989). 
*
*
*
*with David W. Ramey. *Complementary and Alternative Veterinary Medicine Considered*. Wiley-Blackwell (2003). .
*with G. John Benson. *The Well-Being of Farm Animals: Challenges and Solutions*. Wiley-Blackwell (2003). 
*
*
**Putting the Horse before Descartes: My Life's Work on Behalf of Animals *. Temple University Press (2011). 

## இவற்றையும் காண்க
* விலங்குரிமை ஆர்வர்களின் பட்டியல்

## மேற்கோள் தரவுகள்

## வெளியிணைப்புகள்

* 
* 

பகுப்பு:1943 பிறப்புகள்
பகுப்பு:2021 இறப்புகள்
பகுப்பு:விலங்குரிமை அறிஞர்கள்
பகுப்பு:அமெரிக்க மெய்யியலாளர்கள்
கெடிலக்கரை ஊர்களின் பட்டியல்

கெடிலம் ஆறு இந்தியாவின், தமிழ்நாடு மாநிலத்தின் கள்ளக்குறிச்சி மாவட்டம் மற்றும் கடலூர் மாவட்டங்கள் வழியாக 112 கிலோமீட்டர் பாய்ந்து பின் கடலூர் அருகே வங்கக் கடலில் கலக்கிறது. மலட்டாறு மலட்டாறு மற்றும் *தாழனோடை ஆறு* அல்லது *சேஷ நதி* கெடிலம் ஆற்றின்  கிளை ஆறுகள் ஆகும். 

கள்ளக்குறிச்சி மாவட்டம், சங்கராபுரம் வட்டம், ரிஷிவந்தியம் ஊராட்சி ஒன்றியத்தில் உள்ள  மையனூரில் உற்பத்தி ஆகும் கெடிலம் ஆற்றின் கரையில் மற்றும் அதற்கருகே அமைந்த ஊர்களின் பட்டியல் பின்வருமாறு:
* மையனூர்
* ரிஷிவந்தியம்
* சங்கராபுரம்
* திருக்கோயிலூர் - (தாழனோடை அல்லது சேஷ நதி கெடிலம் ஆற்றுடன் கலக்கிறது) 
* மேமாளூர்  
* கீழுர் (வேறு பெயர்க: கீழையூர், கீழவூர்) 
* திருநறுங்குன்றம் (திருநறுங்குன்றம் சமணர் கோயில்)
* மேட்டு ஆத்தூர் & பள்ள ஆத்தூர் 
* கிளியூர்
* திருநெல்வெண்ணெய்
* உளுந்தூர்ப்பேட்டை
* இடையாறு
* திருவெண்ணெய்நல்லூர்
* முண்டீச்சரம்
* சேந்தமங்கலம்
* திருநாவலூர்
* திருவாமூர்
* திருத்துறையூர்
* பண்ருட்டி
* திருவதிகை
* குணபரேச்சரம்
* வேகாக்கொல்லை
* வேங்கடம்பேட்டை
* சென்னப்பநாயக்கன்பாளையம்
* வானமாதேவி
* திருமாணிக்குழி
* ஓட்டேரி
* பாலூர்
* பல்லவராயநத்தம்
* நெல்லிக்குப்பம்
* காராமணிகுப்பம்
* பாகூர் 
* திருவயிந்திபுரம்
* கடலூர்
* திருப்பாதிரிப்புலியூர்
* மஞ்சக்குப்பம்
* புதுப்பாளையம்
* கூடலூர் 
* கம்மியன்பேட்டை
* பாடலிபுத்திரம்
* கரையேரவிட்டகுப்பம் எனும் வண்டிப்பாளையம்
* சித்திபுரம்
* பழைய வண்டிபாளையம்
* புது வண்டிபாளையம்
* புருகேசுபேட்டை
* வில்வராயநத்தம்
* தேவனாம்பட்டினம்
* அக்கரை கோரி
* சோனங்குப்பம்
## மேற்கோள்கள்

பகுப்பு:கள்ளக்குறிச்சி மாவட்டத்தில் உள்ள ஊர்களும் நகரங்களும்
பகுப்பு:கடலூர் மாவட்டத்திலுள்ள ஊர்களும் நகரங்களும்
பகுப்பு:கடலூர் மாவட்டம்
பகுப்பு:தமிழகப் பட்டியல்கள்
பிதான்நகர் சட்டமன்றத் தொகுதி

**பிதான்நகர் சட்டமன்றத் தொகுதி** (Bidhannagar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. பிதான்நகர், பாராசாட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
தர்பத்

**தர்பத்** (*Turbat*) பாகிஸ்தான் நாட்டின் பலூசிஸ்தான் மாகாணத்தின் தென்மேற்கில் அமைந்த இரண்டாவது பெரிய நகரம்.  இது மாகாணத் தலைநகரான குவெட்டாவிற்கு அடுத்த பெரிய நகரம் ஆகும். பலூசிஸ்தான் மாகாணத்தில் உள்ள கெச் மாவட்டத்தின் நிர்வாகத் தலைமையிடமும், நகராட்சியுமான தர்பத் நகரம் கெச் ஆற்றாங்கரையில் அமைந்துள்ளது. கெச் ஆற்றின் குறுக்கே *மிரானி அணை* உள்ளது. 

பிரித்தானிய இந்தியாவின் ஆட்சியில் மக்ரான் சுதேச சமஸ்தானத்தில் தலைநகராக தர்பத் நகரம் விளங்கியது. தர்பத் நகரத்திற்கு தென்மேற்கே 180 கிலோமீட்டர் தொலைவில் குவாடர் துறைமுக நகரம் உள்ளது. இதன் தெற்கில் மக்ரான் மலைத்தொடர்கள் அரபிக்கடலை ஒட்டி அமைந்துள்ளது. இந்நகரத்தில் பலூச்சி மொழி பேசும் பலூச்சி மக்கள் பெரும்பான்மையாக வாழ்கின்றனர். இந்நகரத்தில் உள்ள *கோ-இ-இமாம்* ஏரி இநகர மக்களால் புனிதமாகாக் கருதப்படுகிறது. சீனா–பாக்கித்தான் பொருளாதார பாதை தர்பத் நகரம் வழியாகச் குவாடர் துறைமுகம் வரைச் செல்கிறது. தனி பலூச் நாடு கோரி போராடும் பலுசிஸ்தான் விடுதலைப்படையினர் இந்நகரத்தில், பாகிஸ்தான் பாதுகாப்பு படைகளுக்கு எதிரான ஆதிக்கம் செலுத்துகின்றனர். 
## கல்வி
* பலூசிஸ்தான் பல்கலைக்கழகம்
* பலூசிஸ்தான் பொறியியல் மற்றும் தொழிநுட்பப் பல்கலைக்கழகம்
* பலூசிஸ்தான் அறிவியல், தகவல் தொழில்நுட்பம் & மேலாண்மை அறிவியல் பல்கலைக்கழகம் 
* தர்பத் பல்கலைக்கழகம் (குவாடர்)
* மக்ரான் பல்கலைக்கழகம் (மக்ரான்)
* அரசு கல்வியியல் கல்லூரி 
* மக்ரான் மருத்துவக் கல்லூரி
* அரசு அட்டா சாத் பட்டக் கல்லூரி
* அரசு பெண்கள் பட்டக் கல்லூரி
*பலூசிஸ்தான் உண்டு-உறைவிடக் கல்லூரி 
* சேக்கா பாத்திமா பிந்த் முபாரக் மகளிர் இராணுவப் பயிற்சிக் கல்லூரி 

## மக்கள் தொகை
2023 பாகிஸ்தான் மக்கள் தொகை கணக்கெடுப்பின்படி தர்பத் நகரரத்தின் மக்கள் தொகை 2,68,625 ஆக இருந்தது. இதன் மகக்ள் தொகையில் 99 % இசுலாமியர்கள் ஆவார்.

## தட்ப வெப்பம்
தெற்காசியாவில் கோடைக்காலத்தில் குறிப்பாக மே மாதத்தில் அதிக வெப்பம் கொண்ட நகரங்களில் ஒன்றாக தர்பத் நகரம் உள்ளது. கோடையில் அதிகபட்சம் 53.5 பாகை செல்சியஸ்ஆகும். இந்நகரம் உலகின் நான்காவது அதிக வெப்பம் கொண்ட பகுதிகளில் நான்காவது இடத்தில் உள்ளது.
## போக்குவரத்து
தர்பத் பன்னாட்டு வானூர்தி நிலையம்,  குவாடர், கராச்சி, சார்ஜா, ஐக்கிய அரபு அமீரகம் போன்ற நகரங்களை இணைக்கிறது. நெடுஞ்சாலைகள் குவாடர், சபஹார், ஈரான் சஹர்,  *[[கலட் கானரசு|கலாத்]]*, குவெட்டா, கராச்சி போன்ற நகரங்களுடன் இணைக்கிறது.  சீனா–பாக்கித்தான் பொருளாதார பாதை  தர்பத் நகரத்தை பாகிஸ்தானின் முக்கிய நகரங்களுடன் இணைக்கிறது.  
## மேற்கோள்கள்

பகுப்பு:பலூசிஸ்தான் (பாகிஸ்தான்) ஊர்களும் நகரங்களும்
தந்தி ஒன்

**தந்தி ஒன் தொலைக்காட்சி** என்பது தினத்தந்தி நாளிதழுக்கு சொந்தமான 24 மணி நேரச் பொழுதுப்போக்கு வழங்கும் தொலைக்காட்சி சேவை ஆகும். இந்த அலைவரிசை மே 19, 2024 ஆம் ஆண்டு முதல் சென்னையை தலைமையகமாகக் கொண்டு இயங்கி வருகின்றது.

## நிகழ்ச்சிகள்
#### தற்போது ஒளிபரப்பாகிக் கொண்டிருப்பவை

பகுப்பு:சென்னையை மையமாகக் கொண்ட நிறுவனங்கள்
பகுப்பு:தொலைக்காட்சி நிறுவனங்கள்
பகுப்பு:செய்தி தொலைக்காட்சி அலைவரிசைகள்
1993 கிஷ்துவார் படுகொலைகள்

**1993 கிஷ்துவார் தீவிரவாத தாக்குதல்கள்** (*1993 Kishtwar massacre *), இந்தியாவி ஜம்மு காஷ்மீர் மாநிலத்தின் கிஷ்துவார் மாவட்டத்தில் உள்ள *[[சர்தால்]]* பள்ளத்தாக்கில் உள்ள சர்தால் தேவி கோயிலுக்கு, 14 ஆகஸ்டு 1993 அன்று இந்துக்கள் பயணித்த பேருந்தை,  மூன்று   பாகிஸ்தான் தீவிரவாதிகள் கடத்திச் சென்று, 17 இந்துப் பயணிகளை தனியாக நிற்க வைத்து துப்பாக்கிக் குண்டுகளால் சுட்டுக் கொன்றனர்..

இப்படுகொலைகளுக்கு பாகிஸ்தான் நாட்டைச் சேர்ந்த முகமது சஜ்ஜத் கான் என்ற தீவிரவாதி மூளையாக செயல்பட்டதை இந்திய உளவுத் துறை கண்டுபிடித்தது. இருப்பினும்  இச்சம்பவம் தொடர்புடைய யாரையும் பாகிஸ்தான் அரசு தண்டிக்கவில்லை.
## இதனையும் காண்க
* சர்தால்
* அன்னை சர்தால் தேவி ஆலயம்
## மேற்கோள்கள்

பகுப்பு:கிஷ்துவார் மாவட்டம்
பகுப்பு:சம்மு காசுமீரில் தீவிரவாதத் தாக்குதல்கள்
பகுப்பு:சுதந்திர இந்தியாவில் இந்துக்களுக்கு எதிரான வன்முறைகள் 
பகுப்பு:இந்தியாவில் இஸ்லாமிய பயங்கரவாதம்
லால்ரு

**லால்ரு** (*Lalru*), இந்தியாவின் பஞ்சாப் மாநிலத்தின் சாகிப்ஜாதா அஜித்சிங் நகர் மாவட்டத்தில் அமைந்த பேரூராட்சி ஆகும். இது மாநிலத் தலைநகரான சண்டிகருக்கு தெற்கே 30.8 கிலோமீட்டர் தொலைவிலும் மொகாலிக்கு தென்கிழக்கே 32.9 கிலோமீட்டர் தொலைவிலும் உள்ளது. இதனருகே அம்பாலா, சிராக்பூர் மற்றும் தேரா பாசி நகரங்கள் உள்ளது.
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி  4,093 குடியிருப்புகள்  கொண்ட லால்ரு  நகரத்தின்  மக்கள் தொகை 21,394 ஆகும். அதில் 11,266 ஆண்கள் மற்றும் 10,128 பெண்கள் உள்ளனர். மக்கள் தொகையில் 6 வயதிற்குட்பட்ட குழந்தைகள் 12.45% வீதம் உள்ளனர்.  பாலின விகிதம் 1000 ஆண்களுக்கு 899 பெண்கள் வீதம் உள்ளனர். சராசரி எழுத்தறிவு 82.56% ஆக  உள்ளது. பட்டியல் சமூகத்தவர்கள் 22.26%  உள்ளனர். இந்து சமயத்தினர் 83.43%, இசுலாமியர் 1.98%, கிறித்தவர்கள் 0.36%, சீக்கியர்கள் 14.06% மற்றும் பிற சமயத்தினர் 0.17% வீதம்  உள்ளனர்.

## போக்குவரத்து
### தொடருந்து நிலையம்
3 நடைமேடைகள் கொண்ட **லால்ரு** தொடருந்து நிலையத்திலிருந்து நாள்தோறும் 10 தொடருந்துகள் கீழ்கண்ட இடங்களுக்கு இயக்கப்படுகிறது.
* அம்பாலா
* கால்கா
* சகாரன்பூர்
* தில்லி
* சண்டிகர்
* லக்னோ
* காசியாபாத்
* கர்னால்
* சீரடி
*தௌலத்பூர்

## இதனையும் காண்க
* 1987 லால்ரு படுகொலைகள்

## மேற்கோள்கள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும் 
பகுப்பு:சாகிப் ஜாதா அஜித்நகர் மாவட்டம்
1987 லால்ரு படுகொலைகள்

**1987 லால்ரு படுகொலைகள்** (*1987 Lalru bus massacre*) என்பது இந்தியாவின் பஞ்சாப் மாநிலத்தின் லால்ரு நகரத்தின் அருகே 6 சூலை 1987 அன்று இரவில் சண்டிகரிலிருந்து அரித்துவாருக்கு 76 இந்துக்கள் சென்று கொண்டிருந்த போது, சீக்கிய காலிஸ்தான் அதிரடிப்படை அமைப்பினர் அவர்களின் பேருந்தைக் கடத்தி, துப்பாக்கிக் குண்டுகளால் கண்மூடித்தனமாக சுட்டுப் படுகொலை செய்த நிகழ்வைக் குறிக்கும். இப்படுகொலையில் 38 பேர் இறந்தனர். மேலும் 32 பேர் படுகாயமடைந்தனர்.
## மேற்கோள்கள்

 
பகுப்பு:சீக்கியத் தீவிரவாதம்
பகுப்பு:சுதந்திர இந்தியாவில் இந்துக்களுக்கு எதிரான வன்முறைகள்
பகுப்பு:சாகிப்ஜாதா அஜித்சிங் நகர் மாவட்டம்
1987 பதேகாபாத் படுகொலைகள்

**1987 பதேகாபாத் படுகொலைகள்**, இந்தியாவின் பஞ்சாப் மாநிலத்தில் உள்ள பதேகாபாத் நகரத்திற்கு அருகில் 7 சூலை 1987 அன்று இந்துகள் பேருந்துகளில் சென்று கொண்டிருந்த போது, பேருந்துகளை நிறுத்தி, இந்துக்களை பேருந்துகளிலிருந்து வெளியேற்றிய காலிஸ்தான் தீவிரவாதிகள் நவீன ரக துப்பாக்கிகளால் 34 இந்துக்களை சுட்டுக் கொன்றனர்.மேலும் 18 பேர் படுகாயம் அடைந்தனர்.

இதே போன்ற சம்பவம்  6 சூலை 1987 அன்று நடைபெற்ற  லால்ரு படுகொலைகள் காலிஸ்தான் அதிரடிப்படையினரால் நடத்தப்பட்டது.
## எதிர் விளைவுகள்
இதன் எதிர்விளைவாக கொதித்து எழுந்த இந்துக்கள், அரியானா, பஞ்சாப் மற்றும் இமாச்சலப் பிரதேசத்தில் உள்ள  சீக்கியர்களின்  வணிக வளாகங்கள், கடைகள், தொழிற்கூடங்கள் அடித்து நொறுக்கினர். மேலும் பஞ்சாப் அரசுக்கு சொந்தமான 12 பேருந்துகள் தீயிட்டு கொளுத்தினர்.
## இதனையும் காண்க
*1987 லால்ரு படுகொலைகள் 
## மேற்கோள்கள்

பகுப்பு:சீக்கியத் தீவிரவாதம்
பகுப்பு:இந்தியாவில் தீவிரவாதத் தாக்குதல்கள்
மாமன்

**[[மாமன்]]** என்பது 16 மே 2025-இல் பிரசாந்த் பாண்டியராஜ் இயக்கத்தில் வெளிவந்த தமிழ்த் திரைப்படமாகும். இப்படத்திற்கு நடிகர் சூரி கதை எழுதியுள்ளது குறிப்பிடத்தக்கது.

## கதைச் சுருக்கம்
இன்பா திருச்சியில் வசிக்கும் ஒரு மதிப்புமிக்க குடும்பத்தைச் சேர்ந்தவர். அவரது ஒரே அக்கா கிரிஜா, திருமணமாகி பத்து ஆண்டுகளாகக் குழந்தை இல்லாமல் இருக்கிறார். இதனால் அவரது கணவர் இரவி, இரவியின் தாய் மற்றும் உறவினர்கள் கிரிஜாவைக் கிண்டல் செய்கின்றனர். இன்பா தன் அக்காவின் மீது அதீத பாசம் கொண்டவராக இருந்து, அவருக்கு ஆதரவாக இருக்கிறார்.இந்நிலையில் கிரிஜா கருவுறுகிறார். குடும்பத்தினர் மகிழ்ச்சியடைகின்றனர். மருத்துவப் பரிசோதனைக்காக கிரிஜாவுடன் மருத்துவமனைக்குச் செல்லும் சூரி, அங்கு உதவி மருத்துவராகப் பணியாற்றும் இரேக்காவைச் சந்திக்கிறார். இன்பாவின் அக்கா மீதான அன்பையும் பாசத்தையும் கண்டு ஈர்க்கப்பட்ட இரேக்கா அவர் மீது காதல் கொள்கிறார்.

கிரிஜாவுக்கு ஆண் குழந்தை பிறக்கிறது. தாய்மாமனான இன்பா குழந்தையை அதிக அன்புடன் பராமரிக்கிறார். குழந்தை தன் தந்தையை விட இன்பாவுடனே அதிக நேரம் செலவிடுகிறது. அதே ஊரில் மதிப்புடன் வாழும் சிங்கராயர் மற்றும் பவுனு இணையருக்கு குழந்தைகள் இல்லாததால், இன்பாவும் கிரிஜாவும் அவர்களைக் கவனித்துக் கொள்கின்றனர். இவர்கள் அனைவரும் சேர்ந்து இன்பாவிற்கும் இரேக்காவிற்கும் திருமணம் செய்து வைக்கின்றனர்.

திருமணத்திற்குப் பிறகு இன்பா குழந்தையை விட்டுப் பிரிந்தாரா? அக்காவிற்கும் மனைவிக்கும் இடையிலான பிரச்சினை தீர்ந்தனவா என்பதே கதையின் மீதிப் பகுதியாகும்.
## நடிகர்கள்
* சூரி - இன்பா
* ஐஸ்வர்யா இலட்சுமி - இரேக்கா
* ராஜ்கிரண் - சிங்கராயர்
* சுவாசிகா - கிரிஜா, இன்பாவின் அக்கா
* பாலா சரவணன்
* பாபா பாசுகர் - இரவி
* விஜி சந்திரசேகர் - பவுனு
* நிகிலா சங்கர்
* கீதா கைலாசம்

## தயாரிப்பு
மாமன் படத்தின் படப்பிடிப்பு திருச்சியிலும் அதன் சுற்றுப்பகுதிகளிலும் நடைபெற்றது. இது கருடன் திரைப்படத்திற்குப் பிறகு அதே தயாரிப்பாளருடன் சூரி நடிக்கும் இரண்டாவது திரைப்படமாகும். "மாமன் படத்தின் கதையை நான் கொரோனா காலகட்டத்தில் எழுதினேன்... இந்தப் படத்தின் கதையை எனது சொந்த வாழ்க்கையில் இருந்து எடுத்துள்ளேன்" என்று ஒரு பேட்டியில் சூரி தெரிவித்தார். "இதில் யாரும் வில்லன்கள் கிடையாது. அவரவர் பக்கம் சென்று அவரவருக்கான நியாயத்தைச் சொல்லியிருக்கோம்" என்று படத்தைப் பற்றி இயக்குநர் பிரசாந்த் கூறினார்.

## வரவேற்பு
மாமன் படத்திற்கு விமர்சனம் எழுதிய சினியுலகம் வலைதளம், "படம் முழுக்க எமோஷனல் காட்சிகள் மட்டுமே நிறைந்திருந்தது சற்று தொய்வு ஏற்படுத்துகிறது. இன்னும் தெளிவாக சொல்ல வேண்டும் என்றால், எமோஷனல் காட்சிகள் தான் இப்படத்திற்கு பலம் என்றாலும், அதே சமயம் அதுவே தான் பலவீனமாகவும் தெரிகிறது" என்று எழுதினர். இந்து தமிழ் திசை நாளிதழ் விமர்சனத்தில் "தாய்மாமனுக்கும் மருமகனுக்குமான ஆத்மார்த்தமான அன்பை மையப்படுத்தியும் அதற்குள் குடும்ப சென்டிமென்டைத் தூக்கலாகவும் கலந்து எழுதிய கதையை இயல்பாகப் படமாக்கி இருக்கிறார் பிரசாந்த் பாண்டியராஜ்" என்று எழுதினர். தினமலர் நாளிதழ், "பேய் படங்கள், திரில்லர் படங்கள் ஆக்ஷன் படங்கள் என பார்த்து பார்த்து சலித்த ரசிகர்களுக்கு பாசமலரை திரையில் காட்டி இருப்பது ரசிக்கும் படியாக உள்ளது. படத்தில் நடிகர்களை விட, பாசமும் எமோஷனும் போட்டி போட்டு நடித்துள்ளது என்று சொன்னால் அது மிகையல்ல" என்று எழுதி  மதிப்பீடுகளை வழங்கினர்.

## மேற்கோள்கள்

## வெளியிணைப்புகள்
* 
* 

பகுப்பு:2025 தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சூரி நடித்த திரைப்படங்கள்
நான்காம் விஷ்ணுவர்தனா

**நான்காம் விஷ்ணுவர்தனா** (*Vishnuvardhana IV*) கிழக்கு சாளுக்கியர்களின் பத்தாவது மன்னராக இருந்தார், இவர் வேங்கி பிராந்தியத்தை ஆட்சி செய்தார். கிபி 772 முதல் கிபி 808 வரை ஆட்சி செய்தார். ஏகாதிபத்திய இராட்டிரகூடர்களுடன் இவர் இராணுவ உறவுகளைக் கொண்டிருந்தார். இராட்டிரகூட பேரரசர் துருவன் தரவர்சன் தனது மகள் சிலபத்ரிகாவை நான்காம் விஷ்ணுவர்தனாவுக்கு திருமணம் செய்து வைத்து, 784 ஆம் ஆண்டில் மேற்கு கங்கா வம்சத்துடன் ஒரு கூட்டணியை உருவாக்கினார். இவருக்கு முன்னோடியாக இருந்தவர் முதலாம் விஜயாதித்யா (கிபி 755-772) ஆவார். இவருக்குப் பின்னால் இரண்டாம் விஜயாதித்யா, (கிபி 808-847) ஆட்சிப் பொறுப்பேற்றார்.

## மேற்கோள்கள்

பகுப்பு:கீழைச் சாளுக்கியர்கள்
ராஜசேகர் (இயக்குநர்)

**ராஜசேகர்** (இறப்பு: 24 ஏப்பிரல் 1991) என்று தொழில் முறையாக அறியப்பட்ட **சுப்பிரமணியம்**, ஓர் இந்தியத் திரைப்பட இயக்குநரும் திரைக்கதை எழுத்தாளரும் ஆவார். இவர் முதன்மையாக 1980களில் தமிழகத் திரைப்படத்துறையில் பணியாற்றினார். தெலுங்கு, கன்னடம், இந்தி ஆகிய மொழிகளிலும் திரைப்படங்களை இயக்கினார்.

## சொந்த வாழ்க்கை
ராஜசேகருக்குத் திருமணமாகி ஓர் ஆண் குழந்தையும், பெண் குழந்தையும் இருந்தனர். 1991-ஆம் ஆண்டு தர்மதுரை பட வெளியீட்டின் பின் மாரடைப்பின் காரணமாக 43 வயதில் இறந்தார்.

## திரைப்படங்கள்
;இயக்கிய திரைப்படங்கள்

;எழுத்தாளராக
**[[நாம் பிறந்த மண்]]* (1977)
**[[ஒரு விடுகதை ஒரு தொடர்கதை]]* (1979)

## மேற்கோள்கள்

## வெளி இணைப்புகள்
*

பகுப்பு:1991 இறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:இந்தித் திரைப்பட இயக்குநர்கள்
ஓடந்துறை

**ஓடந்துறை** (*Odanthurai*) என்பது தமிழ்நாட்டின், கோயம்புத்தூர் மாவட்டத்தில் உள்ள மேட்டுப்பாளையம் தாலுகாவில் அமைந்துள்ள ஒரு கிராமமாகும். இது பஞ்சாயத்து அமைப்பால் நிர்வகிக்கப்படுகிறது, மேலும் இது காரமடை ஊராட்சி ஒன்றியத்திற்கு உட்பட்ட ஒரு கிராமமாகும். ஓடந்துறை பசுமை வீடு திட்ட திட்டத்தை செயல்படுத்துவதில் குறிப்பிடத்தக்கது, இதன் மூலம் கிராமம் அதன் சொந்த பயன்பாட்டிற்கும், தமிழ்நாடு மின்சார வாரியத்திற்கும் (TNEB) மின்சாரம் உற்பத்தி செய்கிறது.

ஓடந்துறையின் அஞ்சல் குறியீடு 644347 ஆகும்.

## மக்கள் தொகை
இந்தக் கிராமத்தின் மொத்த பரப்பளவு 1,200 ஹெக்டேர். 2011 மக்கள் தொகை கணக்கெடுப்பின்படி இந்தக் கிராமத்தின் மொத்த மக்கள் தொகை 5,399, வீடுகளின் எண்ணிக்கை 1,529 ஆகும். மேலும் மக்கள் தொகையில் 2,686 ஆண்களும் 2,713 பெண்களும் உள்ளனர். 2011 ஆம் ஆண்டு நிலவரப்படி எழுத்தறிவு விகிதம் 71.3% ஆக இருந்தது.

## தொழில்கள்
ஓடந்துறை கிராமம் ஜாம்கள் மற்றும் தோல் பாலிஷ் பவுடருக்கு பிரபலமானது. முக்கிய விவசாய பயிர்களில் வாழைப்பழங்கள், தேங்காய் மற்றும் கடுகு ஆகியவை இங்கு பயிரிடப்படுகிறது.

## செய்திகளில்
இந்தக் கிராமம் அதன் எரிசக்தி தன்னிறைவு முயற்சிக்காக சர்வதேச கவனத்தைப் பெற்றது. 350 கிலோ வாட் மின்சாரம் தயாரிக்கப்பட்டு, ஊராட்சிப் பகுதிகளில் பயன்படுத்தப்பட்டது. தன்னிறைவு பெற்ற கிராமம் என்ற வகையில், மத்திய, மாநில அரசுகளின் விருதுகள் இக்கிராமத்திற்கு கிடைத்தன.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள கிராமங்கள்
பீச்சுப்பள்ளி

thumb|பீச்சுப்பள்ளி இராமர்கோயில்
**பீச்சுப்பள்ளி** (*Beechupally*) என்பது இந்தியாவின் தெலங்காணாவின், ஜோகுலம்பா கட்வால் மாவட்டத்தில் உள்ள ஒரு சிற்றூராகும். இங்கு இந்துக் கடவுளான அனுமன் கோயிலுக்காகப் பெயர்பெற்றது.   இது கிருஷ்ணா ஆற்றங்கரையில் ( இந்து வழக்கப்படி இறந்தவர்களுக்கு இறுதிச் சடங்குகள் நடைபெறும் இடத்தில்) ஜூராலா நீர்மின் திட்டத்திலிருது சுமார் 30 கிலோமீட்டர் தொலைவில் அமைந்துள்ளது.

இங்கு ஆற்றில் இருந்து சுமார் 200 மீட்டர் தொலைவில் அனுமன் கோயிலும், ஆற்றின் அருகே ஒரு சிவலிங்கக் கோயிலும் அமைந்துள்ளன. மழைக்காலத்தில் ஆறு பெருக்கெடுக்கும்போது சிவலிங்கக் கோயிலைத் தொடும் அளவுக்கு நீர் மட்டம் உயரும். 1992 ஆம் ஆண்டு இந்தப் பகுதியில் ஒரு இராமர் கோயிலும் கட்டப்பட்டது. பக்தர்களின் வசதிக்காக, 12 ஆண்டுகளுக்கு ஒருமுறை நடைபெறும் புஷ்கர நீராடலுக்காக பல படித்துறைகள் கட்டப்பட்டன.

2016 கிருஷ்ணா புஷ்கரத்தின் போது தெலுங்கானா அரசு விரிவான ஏற்பாடுகளைச் செய்து, யாத்ரீகர்கள் நீராட பல படித்துறைகளைக் கட்டியது.

பீச்சுப்பள்ளி கோயில் கிருஷ்ணா ஆற்றில் உள்ள இரண்டு தீவுகளுக்கு அருகில் உள்ளது. அதில் பெரிய தீவு (குர்ரம் கடா கிராமம்) சுமார் 10 &nbsp;கிமீ 2 பரப்பளவு கொண்டது. இந்தத் தீவு  மண் வளம் கொண்டதன் காரணமாக விவசாயிகளால் நிறைந்தாக உள்ளது. கிழக்குப் பக்கத்தில் உள்ள சிறிய தீவு நிஜாம் கோண்டா என்பதாகும்.  நிஜாம் கோண்டாவில் இருந்த துறைமுகம் நிஜாம் நவாப்களுக்குச் சொந்தமானதாக இருந்தது.

## உறைவிடப் பள்ளி
பீச்சுப்பள்ளியில் ஐந்தாம் வகுப்பு முதல் பத்தாம் வகுப்பு வரையிலான மாணவர்களுக்காக ஆடவர் உறைவிடப் பள்ளி உள்ளது. இது பீச்சுப்பள்ளி ஆஞ்சநேய சுவாமி கோயில் வளாகத்தில் தொடங்கப்பட்டு, பின்னர் பீச்சுப்பள்ளியில் ஒரு சொந்த கட்டடம் கட்டப்பட்டு அங்கு மாற்றப்பட்டது.

## படக் காட்சியகம்

File:Road Bridge on Krishna River,Beechupally.jpg|கிருஷ்ணா ஆற்றின் மீது உள்ள பாலம், பீச்சுப்பள்ளி
File:Tapovan of Kanva Maharshi.jpg|கண்வ மகரிசியின் தபோவனம்
File:Anajaneya-Swamy-Temple-BeechuPally.jpg|ஆஞ்சநேய சுவாமி கோயில், பீச்சுப்பள்ளி
File:Anajaneya-Swamy-Temple-BeechuPally-2.jpg|ஆஞ்சநேய சுவாமி கோயில், பீச்சுப்பள்ளி
File:Krishna-river-flowing-full-near-BeechuPally.jpg|பீச்சுப்பள்ளி அருகே கிருஷ்ணா ஆறு நிரம்பி வழிகிறது.
File:Fort-on-the-Island-in-River-Krishna-near-BeechuPally (Note- Only-top-is-visible-please-replace-with-a-better-photo).jpg|பீச்சுப்பள்ளிக்கு அருகிலுள்ள கிருஷ்ணா ஆற்றுத் தீவில் உள்ள கோட்டை


## மேற்கோள்கள்

பகுப்பு:தெலங்காணாவிலுள்ள கோயில்கள்
சோடியம் சல்பைட்டு

**சோடியம் சல்பைட்டு** (*Sodium sulfite*) என்பது Na2SO3 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெள்ளை நிறத்தில், நீரில் கரையக்கூடிய திடப்பொருளாகக் காணப்படுகிறது. வணிக ரீதியாக எதிர் ஆக்சிசனேற்றியாகவும், பாதுகாப்புப் பொருளாகவும் பயன்படுத்தப்படுகிறது. மரம் மற்றும் தாவர உலர் பொருள்களான லிக்னோசெல்லுலோசிக்கு பொருட்களின் கூழ்மமாக்கலுக்கும் சுத்திகரிப்பு செயல்முறைகளில் கரிம பலபடியான லிக்னினை மென்மையாக்குவதற்கும் பயன்படுகிறது. எழுநீரேற்று ஒன்றும் அறியப்படுகிறது. ஆனால் காற்றினால் நிகழும் ஆக்சிசனேற்றத்திற்கு அதிக உணர்திறன் இருப்பதால் இச்சேர்மம் குறைவான பயன்பாட்டைக் கொண்டுள்ளது. 

## தயாரிப்பு

சோடியம் ஐதராக்சைடு கரைசலை கந்தக டை ஆக்சைடுடன் சேர்த்து சூடாக்கி சோடியம் சல்பைட்டை தயாரிக்கலாம். வெதுவெதுப்பான நீரில் நனைக்கப்படும் போது, சோடியம் சல்பைட்டு ஆரம்பத்தில் ஒரு வெள்ளை நிற திடப்பொருளாக வீழ்படிவாகிறது. அதிக அளவு கந்தக டை ஆக்சைடுடன்  இத்திடப்பொருள் கரைந்து டைசல்பைட்டை அளிக்கிறது. இது குளிர்ந்தவுடன் படிகமாகிறது. 
 
:: SO2  +  2 NaOH  ->  Na2SO3  +  H2O

சோடியம் கார்பனேட்டு கரைசலுடன் கந்தக டை ஆக்சைடைச் சேர்த்து வினைப்படுத்துவதன் மூலம் சோடியம் சல்பைட்டை தொழில்துறை ரீதியாக தயாரிக்கலாம். ஒட்டுமொத்த வினை பின்வருமாறு:

:: SO2  +   Na2CO3  ->  Na2SO3  +  CO2

## பயன்கள்
சோடியம் சல்பைட்டு முதன்மையாக காகிதத் தொழிலில் பயன்படுத்தப்படுகிறது.  நடுத்தர அடர்த்தி இழை பலகைகளை உற்பத்தி செய்வதற்காக மரத்தை இழைகளாக மாற்றும் வெப்ப இயந்திர மாற்றத்திலும் பயன்படுத்தப்படுகிறது.

ஓர் ஆக்சிசன் துப்புரவு முகவராக, அரிப்பு சிக்கல்களைத் தவிர்க்க நீராவி கொதிகலன்களுக்கு வழங்கப்படும் தண்ணீரை சுத்திகரிக்க சோடியம் சல்பைட்டு பயன்படுத்தப்படுகிறது. புகைப்படத் துறையில், இது உருவேற்றும் கரைசல்களை ஆக்சிசனேற்றத்திலிருந்து பாதுகாக்கிறது. புகைப்படச் சுருள் மற்றும் புகைப்பட-காகித குழம்புகளிலிருந்து நிலைநிறுத்தியை (சோடியம் தயோசல்பேட்டு) கழுவுகிறது.

ஒரு குறைக்கும் முகவராக, சோடியம் சல்பைட்டு நெசவுத் தொழிலில் வெளுக்கும், கந்தகத்தை நீக்கும் மற்றும் குளோரினேற்றும் முகவராக (எ.கா. நீச்சல் குளங்களில்) பயன்படுத்தப்படுகிறது. உலர்ந்த பழங்கள் நிறமாற்றம் அடைவதைத் தடுக்கவும், இறைச்சிகளைப் பாதுகாக்கவும் ஒரு பாதுகாப்புப் பொருளாகப் பயன்படுத்தும்போது இதன் குறைக்கும் பண்புகள் பயன்படுத்தப்படுகின்றன.

சல்போனேற்றம் மற்றும் சல்போமெத்திலேற்றம் முகவராக சோடியம் சல்பைட்டு  பயன்படுத்தப்படுகிறது.  சோடியம் தயோசல்பேட்டு உற்பத்தியில் பயன்படுத்தப்படுகிறது.

வெல்மேன்–லார்டு செயல்முறை, சோடியம் சல்பைட்டை கந்தக நீக்க வினையில் பயன்படுத்துகிறது.

## வினைகள்
சோடியம் சல்பைட்டு முதன்மையாக ஓர் இலேசான ஒடுக்கும் முகவராகப் பயன்படுத்தப்படுகிறது. எழுநீரேற்றுப் படிகங்கள் சூடான வறண்ட காற்றில் பொங்கி வெளியேறுகின்றன. எழுநீரேற்றுப் படிகங்களும் காற்றில் ஆக்சிசனேற்றம் அடைந்து சோடியம் சல்பேட்டை உருவாக்குகின்றன. நீரற்ற வடிவம் காற்றினால் ஏற்படும் ஆக்சிசனேற்றத்திற்கு அதிக எதிர்ப்புத் திறன் கொண்டதாகச் செயல்படுகிறது.

## கட்டமைப்பு
எக்சு-கதிர் படிகவியல் ஆய்வு முடிவின்படி சோடியம் சல்பைட்டு எழுநீரேற்று பிரமிடு வடிவ SO32- மையங்களைக் கொண்டுள்ளது. S-O பிணைப்பு தூரங்கள் 1.50 ஆகவும், O-S-O பிணைப்புக் கோணம் 106º பாகைக்கு அருகிலும் உள்ளன.

## மேற்கோள்கள்

பகுப்பு:சோடியம் சேர்மங்கள்
பகுப்பு:சல்பைட்டுகள்
பகுப்பு:ஒளிப்படக்கலை வேதிப்பொருட்கள்
தேசிய மனநலம் மற்றும் நரம்பியல் நிறுவனம்

**தேசிய மனநலம் மற்றும் நரம்பியல் நிறுவனம்** (*National Institute of Mental Health and Neuro-Sciences* (சுருக்கமாக:**NIMHANS**), இந்தியாவின் கர்நாடகம் மாநிலத் தலைநகரான பெங்களூரில் 174 ஏக்கர் பரப்பளவில் அமைந்துள்ளது.மருத்துவமனையுடன் இயங்கும் தேசிய மனநலம் மற்றும் நரம்பியல் நிறுவனம், இந்திய அரசின் சுகாதாரம் மற்றும் குடும்ப நலத்துறை அமைச்சகத்தின்  கீழ் செயல்படும் தேசிய முக்கியத்துவம் வாய்ந்தது. மேலும் இது தன்னாட்சி நிறுவனமாக செயல்படுகிறது.இந்நிறுவனம் மனநலம் மற்றும் நரம்பு நோய்கள் தொடர்பானவைகளுக்கு கட்டணமில்லா மருத்துவச் சேவைகள் தருகிறது.

மேலும் தேசிய மனநலம் மற்றும் நரம்பியல் நிறுவன வளாகத்தில் நரம்புமண்டலவுயிரியல் ஆராய்ச்சி மையம் 2007ஆம் ஆண்டு முதல் செயல்படுகிறது.

இந்த மனநலம் மற்றும் நரம்பியல் நிறுவனம் பொதுத்துறை மருத்துவமனை மற்றும் மருத்துவப் பல்கலைகழகமாக செயல்படுகிறது.  இப்பல்கலைக்கழகத்தில் 249 பேரராசிரியர்கள் உள்ளனர். மேலும் 553 முதுநிலை மற்றும் சிறப்பு  பட்டப்படிப்பு மாணவர்களும், 284 இளநிலை ஆய்வு மாணவர்கள் மற்றும் முதுமுனைவர்கள் பயிற்சி பெறுகின்றனர்.
### முதுநிலை, சிறப்பு மற்றும் ஆய்வுத் துறைகள்
நரம்பியல் துறையில் முதுநிலைப் படிப்புகள்,  சிறப்பு மருத்துவப் படிப்புகள், முனைவர் மற்றும் முதுமுனைவர்களுக்கான ஆய்வுப் படிப்புகளும் வழங்கப்படுகிறது. 

*உயிரிஇயற்பியல்
* உயிரிபுள்ளியியல் 
*அடிப்படை நரம்பு அறிவியல்
*மனித மரபியல்
*நரம்பு வேதியியல் 
*நரம்பு நுண்ணுயிரியல் 
*நரம்பியல் நோய்கள் 
* நரம்பியல் உடலியல்
*நரம்பு தீநுண்மியியல் 
*மனநலக் கல்வி
*மருத்துவ உளவியல் 
* சிறார் மற்றும் பெரியவர்களுக்கான மனநல மருத்துவம்  
*மனநல சமூகப் பணி 
* மனநல மருத்துவம்
*நரம்பியல் செவிலியர் பயிற்சி
*மருத்துவ நரம்பியல் 
*நரம்பு அறுவை சிகிச்சை
* மனநல மருந்தியல் மற்றும் நரம்பு நச்சுயியல் 
*நரம்பியல் கதிரியக்கவியல் மற்றும் நியூரோஇமேஜிங்
*நரம்பியல்
*தொற்றுநோயியல் 
*நரம்பியல் மறுவாழ்வு
*நரம்பியல் அறுவை சிகிச்சை மயக்க மருந்து மற்றும் நரம்பியல் சிகிச்சை  
*மனநல மறுவாழ்வு 
*பேச்சு நோயியல் மற்றும் செவிப்புலன் மருத்துவம்
*இரத்தமாற்ற மருத்துவம் மற்றும் இரத்தவியல்  

#### 3 ஆண்டு இளநிலை கல்வித் திட்டங்கள்
* செவிலியர் (நரம்பியல்) பயிற்சி
* மயக்க மருந்து தொழில்நுட்பம்
* ரேடியோகிராபி
* நரம்பியல்-உடலியல் தொழில்நுட்பம்

## இதனையும் காண்க
* நரம்புமண்டலவுயிரியல் ஆராய்ச்சி மையம்
## குறிப்புகள்

## மேற்கோள்கள்

## வெளி இணைப்புகள்
* அதிகாரப்பூர்வமான இணையதளம்

பகுப்பு:இந்திய மருத்துவ ஆராய்ச்சி நிறுவனங்கள்
பகுப்பு:பெங்களூர்
பகுப்பு:பெங்களூர் நகர மாவட்டம்
பகுப்பு:பெங்களூரில் உள்ள நிறுவனங்கள்
ஆஷிஷ் ஜிதேந்திர தேசாய்

**ஆஷிஷ் ஜிதேந்திர தேசாய்** (*Ashish Jitendra Desai*; பிறப்பு: ஜூலை 5,1962) ஓர் இந்திய நீதிபதி ஆவார். இவர் கேரள உயர் நீதிமன்றத்தின் தலைமை நீதிபதியாக இருந்தார். இதற்கு முன்பு குசராத்து உயர் நீதிமன்றத்தின் பொறுப்பு தலைமை நீதிபதியாக இருந்தார்.

## தொழில் வாழ்க்கை
நீதிபதி தேசாய் அகமதாபாத்திலுள்ள புனித சேவியர் கல்லூரியில் பொருளாதாரத்தில் இளங்கலை பட்டமும், அகமதாபாத்தின் சர் எல். ஏ. ஷா சட்டக் கல்லூரியில் சட்டப் பட்டமும் பெற்றார். ஆரம்பத்தில், எம். சி. பட் மற்றும் டி. எம். பட் ஆகியோரின் சட்ட அலுவலகத்தில் பணியாற்றினார். முதலில் அகமதாபாத்தில் உள்ள நகர பொது மற்றும் அமர்வு நீதிமன்றத்திலும், பின்னர் குசராத்து உயர் நீதிமன்றத்திலும் வழக்கறிஞராகப் பணியாற்றினார். 2011 ஆம் ஆண்டில் குசராத்து உயர்நீதிமன்றத்தின் கூடுதல் நீதிபதியாக நியமிக்கப்பட்ட தேசாய், 2013 ஆம் ஆண்டில் நிரந்தர நீதிபதியாக பணியமர்த்தப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1962 பிறப்புகள்
பகுப்பு:இந்தியத் தலைமை நீதிபதிகள்
பகுப்பு:21-ஆம் நூற்றாண்டு இந்திய நீதிபதிகள்
தேகங்கா சட்டமன்றத் தொகுதி

**தேகங்கா சட்டமன்றத் தொகுதி** (Deganga Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. தேகங்கா, பாராசாத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
கிரிஷ்பாய் படேல்

**கிரிஷ் கோதாபாய் படேல்** (*Girishbhai Patel*; 5 டிசம்பர் 1932-6 அக்டோபர் 2018) ஓர் இந்திய மனித உரிமைகள் வழக்கறிஞரும், கல்வி மற்றும் அரசியலமைப்பு நிபுணரும் ஆவார்.

## இளமை வாழ்க்கை
படேல் ஒரு நகராட்சி பள்ளியில் படித்தார். பின்னர் 1956 இல் இளங்கலைச் சட்டம் முடித்தார். அமெரிக்காவில் உள்ள ஆர்வர்டு சட்டப் பள்ளியில் முதுகலைச் சட்டப் பட்டம் பெற்றார்.

## தொழில் வாழ்க்கை
படேல் அனைத்துலக நீதிமன்றத்தில் பயிற்சி பெற்றா. பின்னர் இந்தியா திரும்பியதும் அகமதாபாதிலுள்ள உள்ள மானெக்லால் நானாவதி சட்டக் கல்லூரியின் முதல்வராகவும், குஜராத் பல்கலைக்கழகத்தின் செனட் உறுப்பினராகவும், குசராத்தின் மாநில சட்ட ஆணைய உறுப்பினராகவும் பணியாற்றினார்.

படேல் 1977 ஆம் ஆண்டில் லோக் அதிகார் சங்கத்தை நிறுவினார். அதன் கீழ் தலித்துகள், பழங்குடியினர், சிறுபான்மையினர், பெண்கள், குழந்தைத் தொழிலாளர்கள், கொத்தடிமைத் தொழிலாளர்கள் மற்றும் விவசாயத் தொழிலாளர்கள் சார்பாக போடப்பட்ட வழக்குகளை எதிர்த்துப் வாதாடினார். 1975 முதல் குசராத்து உயர்நீதிமன்றத்தில் 40 ஆண்டுகளுக்கும் மேலாகப் பணியாற்றினார். மேலும், தனது வாடிக்கையாளர்களில் பெரும்பாலோருக்கு இலவச சேவையை வழங்கினார்.

படேல் 200க்கும் மேற்பட்ட பொது நல வழக்குகளை தாக்கல் செய்துள்ளார். படேல் நீதித்துறை மற்றும் சட்டத் தத்துவத்தில் நிபுணத்துவம் பெற்றவர். இவரது வழிகாட்டிகள் கிரிஷ்பிருடென்ஸ் என்ற வார்த்தையை உருவாக்கினர்.

படேல், சர்தார் சரோவர் அணை கட்டும்போது இடம்பெயர்ந்தவர்களுக்காக எம். சி. பட்டுடன் இணைந்து, சட்ட உதவியை வழங்கினார். மேலும் இவ்விவகாரத்தில் மேதா பட்கருடன் நெருக்கமாக பணியாற்றினார்.

பட்டேலுக்கு 2002 ஆம் ஆண்டில் ‘பாகீரத் மனித உரிமைகள் விருது’ வழங்கப்பட்டது.

## இறப்பும் மரியாதையும்
வயது தொடர்பான சிக்கல்கள் காரணமாக படேல் 2018 ஆம் ஆண்டில் அகமதாபாத்தில் உள்ள தனது வீட்டில் காலமானார். இவரது விருப்பப்படி இவரது உடல் தானம் செய்யப்பட்டது. இவரது நினைவை கௌரவிக்கும் வகையில்  கிரிஷ் படேல் சமர்னஞ்சலி சொற்பொழிவு தொடர் ஒன்று நிறுவப்பட்டுள்ளது. தலித் தலைவரும் குசராத் சட்டப்பேரவை உறுப்பினருமான ஜிக்னேஷ் மேவானி படேலின் வழிகாட்டுதலின் கீழ் பணியாற்றினார்.

## மேற்கோள்கள்

பகுப்பு:இந்திய மனித உரிமைச் செயற்பாட்டாளர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:அகமதாபாத் மாவட்ட நபர்கள்
பகுப்பு:1932 பிறப்புகள்
பகுப்பு:2018 இறப்புகள்
எம். சி. பட்

**எம். சி. பட்** (*M. C. Bhatt*; பிறப்பு: பிப்ரவரி 6,1939) என அறியப்படும் மகேஷ் சந்திரகாந்த் பட் ஓர் இந்திய மனித உரிமை வழக்கறிஞரும் மற்றும் ஆர்வலரும் ஆவார். 1962 முதல் 2022 வரை அகமதாபாதிலுள்ள குசராத்து உயர் நீதிமன்றத்தில் பணியாற்றினார்.

## தொழில் வாழ்க்கை
தெற்கு குசராத்தில் உள்ள சர்க்கரை தொழிற்சாலைக்கு கரும்பு அறுவடை செய்யும் தொழிலாளர்களுக்கு தகுந்த இழப்பீடு வழங்கப்படாதது குறித்து 1980களில் கவலைகள் எழுப்பப்பட்டன. இந்த விவகாரம் குறித்து விசாரணை நடத்த எம். சி. பட் நீதிமன்ற ஆணையராக நியமிக்கப்பட்டார். இவரது அறிக்கையின் விளைவாக 9 சர்க்கரை தொழிற்சாலைகளில் 1 லட்சம் 25 ஆயிரம் புலம்பெயர்ந்த தொழிலாளர்களுக்கு குறைந்தபட்ச ஊதியம் வழங்கப்பட்டது. இது ஓர் முன்னுதாரணமாக அமைந்தது. இதேபோல், இந்திய விவசாயிகள் உர கூட்டுறவு நிறுவனத்தில் (இஃப்கோ) கொத்தடிமைத் தொழிலாளர்களைப் பயன்படுத்துவது குறித்து கவலைகள் எழுப்பப்பட்டன. இந்த வழக்கிலும் நீதிமன்ற ஆணையராக பட் விசாரணையை நடத்தினார், இதன் விளைவாக கொத்தடிமைத் தொழிலாளர்கள் விடுவிக்கப்பட்டனர்.

2002 இல் ஏற்பட்ட குஜராத் வன்முறை நடத்தப்படுவதற்கு நீண்ட காலத்திற்கு முன்பே தொடங்கி பல தசாப்தங்களாக குசராத்து மாநிலம் வகுப்புவாத வன்முறைகளை அனுபவித்து வருகிறது. பட் முஸ்லிம்களின் உரிமைகளுக்காக போராடினார். மேலும் அவர்களுக்கு சட்டப்பூர்வ பிரதிநிதித்துவத்தை வழங்கினார்.

குசராத்தில் தொழில்துறை வளர்ச்சிக்காக சிறு விவசாயிகளின் நிலங்களை மாநில அரசு கையகப்படுத்தியுள்ளது. பட் சிறு விவசாயிகளுக்கு சட்டப்பூர்வ பிரதிநிதித்துவத்தை வழங்கியுள்ளார்..

கேரள உயர் நீதிமன்றத்தின் தற்போதைய தலைமை நீதிபதி ஆஷிஷ் ஜிதேந்திர தேசாய் முன்பு இவரது வழிகாட்டுதலின் கீழ் பணியாற்றினார்.

சர்தார் சரோவர் அணை இடம்பெயர்ந்தவர்களுக்காகப் பணியாற்றியதற்காக கிரிஷ் படேலுக்கும், பல உரிமைப் பிரச்சினைகளுக்காக குரல் கொடுத்த முகுல் சின்ஹா ஆகிய இருவருக்கும் நெருங்கிய கூட்டாளியாக இருந்துள்ளார்.

பட் பாரதிய ஜனதா கட்சியின் விமர்சகராகவும் உள்ளார்.

## மேற்கோள்கள்

பகுப்பு:அகமதாபாத் மாவட்ட நபர்கள்
பகுப்பு:வாழும் மக்கள்
பகுப்பு:1939 பிறப்புகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:இந்திய மனித உரிமைச் செயற்பாட்டாளர்கள்
அசுவினி அம்பிகைபாகர்

**அசுவினி அம்பிகைபாகர்** (*Ashvini Ambihaipahar*) ஆத்திரேலிய அரசியல்வாதியும், வழக்கறிஞரும் ஆவார். ஆத்திரேலியத் தொழில் கட்சி உறுப்பினரான இவர் நியூ சவுத் வேல்சு மாநிலத்தில் பார்ட்டன் தொகுதியை ஆத்திரேலிய நாடாளுமன்றத்தில் பிரதிநித்துவப்படுத்துகிறார்.

## வாழ்க்கைக் குறிப்பு
இலங்கைத் தமிழ் வம்சாவளியைச் சேர்ந்த அசுவினி, மருத்துவர் உமாதேவி, பொறியியலாளர் சிவகுமாரன் ஆகியோரின் மூத்த புதல்வியும், கவிஞர் அம்பியின் மகள்-வழிப் பேர்த்தியும் ஆவார். சிட்னியில் ஹேர்ட்சுவில் புறநகரில் வசித்து வரும் அசுவினி, சிட்னியில் தனது தொடக்கக்கல்வியையும் உயர்தரக்கல்வியையும் பயின்றார். சிட்னி பல்கலைக்கழகத்தில் அறிவியல் துறையில் பட்டம் பெற்று, பின்னர் சிட்னி தொழில்நுட்பப் பல்கலைக்கழகத்தில் சட்டத்துறையில் பயின்று பட்டம் பெற்றார்.

## அரசியலில்
சமூகப்பணிகளில் ஈடுபட்டு வந்திருக்கும் அசுவினி, 2022-இல் ஜியோர்ஜசு ரிவர் உள்ளாட்சி மன்றத்தில் ஆத்திரேலியத் தொழில் கட்சி உறுப்பினராகத் தேர்ந்தெடுக்கப்பட்டார். 2025 நாடாளுமன்றத் தேர்தலில் பார்ட்டன் தேர்தல் தொகுதியில் தொழிற் கட்சி சார்பில் போட்டியிட்டு வெற்றி பெற்று முதல் தடவையாக நாடாளுமன்றம் சென்றார்.

## மேற்கோள்கள்

பகுப்பு:வாழும் மக்கள்
பகுப்பு:ஆத்திரேலிய இலங்கைத் தமிழ் வம்சாவளி மக்கள்
பகுப்பு:ஆத்திரேலிய அரசியல்வாதிகள்
பகுப்பு:நியூ சவுத் வேல்சு மாநில மக்கள்
ஜடேரி

**ஜடேரி**, தமிழ்நாட்டின் திருவண்ணாமலை மாவட்டம், செய்யாறு வட்டத்தில் அமைந்த வருவாய் கிராமம் ஆகும்ஜடேரி கிராமம் செய்யாறு நகரத்திற்கு வடமேற்கே 5.7 கிலோமீட்டர் தொலைவில் உள்ளது. 2011ஆம் ஆண்டின் கணக்கெடுப்பின்படி,137 குடியிருப்புகள் கொண்ட ஜடேரி கிராமத்தின் மக்கள் தொகை 530 மற்றும் எழுத்தறிவு 64.7% ஆக உள்ளது.
## புவிசார் குறியீடு பெற்ற நாமக்கட்டி
ஜடேரி கிராமத்தில் கைத்தொழில் முறையில் உற்பத்தி செய்யப்படும் **[[நாமக்கட்டி]]** 2023ஆம் ஆண்டில் புவிசார் குறியீடு பெற்றுள்ளது.
## மேற்கோள்கள்

பகுப்பு:திருவண்ணாமலை மாவட்டத்திலுள்ள ஊர்களும் நகரங்களும்
அல்காட்ராஸ் தீவு

**அல்காட்ராஸ் தீவு** (*Alcatraz Island*),  ஐக்கிய அமெரிக்க நாட்டின் கிழக்கே உள்ள கலிபோர்னியா மாநிலத்தின்  சான் பிரான்சிஸ்கோ விரிகுடாப் பகுதிக்கு கிழக்கே 9.1 மைல் தொலைவில்  பசிபிக் பெருங்கடலில்  47 ஏக்கர் பரப்பளவில் அமைந்த சிறு தீவு ஆகும்.1847ஆம் ஆண்டில் இத்தீவில் கலங்கரை விளக்கம்  மற்றும் கோட்டையுடன் கூடிய இராணுவ தளம், மற்றும் இராணுவச் சிறைச்சாலை நிறுவப்பட்டது.1963ஆம் ஆண்டில் அல்காட்ராஸ் தீவு சிறைச்சாலை மூடப்பட்டதுடன், சுற்றுலாத் தலமாக மாற்றப்பட்டது. 1969ஆம்  ஆண்டில் துவகக்த்தில் பூர்வகுடி அமெரிக்கர்களின்குழு ஒன்று அல்காட்ராஸ் தீவை  கையகப்படுத்தினர். 1972ஆம் ஆண்டில் ஐக்கிய அமெரிக்க அரசு இத்தீவை உள்துறையிடம் ஒப்படைத்தது. மேலும் இத்தீவு சான் பிரான்சிஸ்கோ விரிகுடாப் பகுதியாக மாற்றப்பட்டது.  1986ஆம் ஆண்டில் அல்காட்ராஸ் தீவை அமெரிக்காவில் தேசிய முக்கியத்துவம் வாய்ந்த நிலப்பரப்பாக அறிவித்தது. 

தற்போது ஐக்கிய அமெரிக்காவின் தேசியப் பூங்கா சேவைத் துறையின் நிர்வாகத்தில் உள்ள இத்தீவை சுற்றுலாப் பயணிகளின் பொழுதுபோக்கு தீவாக மாற்றப்பட்டுள்ளது. சான் பிரான்சிஸ்கோ விரிகுடாப் பகுதியிலிருந்து அல்காட்ராஸ் தீவுக்குச் செல்ல பயணிகள் படகு வசதி உள்ளது.

4 மே 2025 அன்று அமெரிக்க அதிபர் டோனால்ட் டிரம்ப் அல்காட்ராஸ் தீவில் உள்ள சிறைச்சாலையை மறுசீரமைத்து மீண்டும் திறக்க உத்தரவிட்டுள்ளார்.
## படக்காட்சிகள்

File:AlcatrazIsland-1895.jpg|thumb|left| 1896ல் கோட்டையுடன் கூடிய அல்காட்ராஸ் தீவு 
File:Alcatraz dawn 2005-01-07.jpg|thumb|அல்காட்ராஸ் தீவு  
File:Alcatraz Island at Sunset.jpg|thumb| அல்காட்ராஸ் தீவின் கலங்கரை விளக்கம் 
File:The Water Tower Alactraz.jpg|thumb|மேல் நிலை நீர்த்தொட்டி, மின் உற்பத்தி நிலையம் (வலது)
File:Military Point Alcatraz 1866-1868 (model).JPG|thumb| 1866ஆம் ஆண்டின் இராணுவ தளத்தின் மாதிரி வடிவம் 
File:Alcatraz Island Model.jpg|thumb|அல்காட்ராஸ் தீவு சிறைச்சாலையின் மாதிரி வடிவம்

## மேற்கோள்கள்

பகுப்பு:ஐக்கிய அமெரிக்கத் தீவுகள் 
பகுப்பு:கலிபோர்னியா
பகுப்பு:கலிபோர்னியப் புவியியல்